ISASI BALANZATEGI (EH Bildu, 2013-11-22):
Legebiltzarreko presidente anderea, lehendakaria.
Gatzagaetxebarria jaunari eskerrik asko emandako lezioagatik, Kutxabank publikoa ez dela esateagatik. Bagenekien lehendik ere. Ikasteko gaude baina, besteak beste, nik jakin nahiko nuke ea Administrazio Publikoarentzat finantza erakunde propioa izatea interesgarria ote den.
Galdera da, aurrezki kutxaren garaitik Kutxabank garai honetara Jaurlaritzak, aldundiek, udalek galdu dute tresna bat, lanabes bat finantza erakundearen ikuspegitik? Uste dut bistan dela Kutxabank izaera pribatuko banku komertziala eta galtzen ari da aurrezki kutxaren garaitik ondare eta galtzen ari da gizarte ekintza. Zenbakitan oso zerrenda luzea.
Nik ez dut zalantzarik, guk ez dugu zalantzarik Jaurlaritzak finantza politiko, beraiezko finantza politikoa duenik. Baina ez gatoz bat, ez gatoz bat, sustatzen ari direlako interes batzuk guretzat zalantzagarriak izan daitezkeenak.
Hemen guk eskatzen duguna da defendatzea geratzen den apurra Kutxabanken baitan eta lehengoko aurrezki kutxen izaeratik, hori defendatzea.
Galdera izan da, zer egin behar du Jaurlaritzak hori defendatzeko? Eta zer egin behar du Jaurlaritzak –ahalmena lehen aipatu izan dut– Alderdi Jeltzaleak kapazitatea baldin badu BBKko burua izendatzeko, galdera da, Jaurlaritzak ze kapazitatea du finantza erakunde publiko hori, Kutxabank –ez da publiko–, finantza erakunde hori interes publikoen zerbitzuan jartzeko? Hori da galdera.
Zein mekanismoak, zein neurriak hartuko dituen Kutxabank egiten dituen finantza operazioak izan daitezen herri interesen araberakoa.
Zer egin behar du aurrera begira Kutxabank konpromisoak herri ikuspegia izan dezala eta konpromisoak har ditzala herri honen garapenaren alde, Kutxabankek berak.
Zein nolako lanabesak jarriko ditu Jaurlaritza finantza erakunde hori ahalik eta gertuen jarrai dezala herri interesen arabera eta zein planteamendua ondasunak, Kutxak, kasu honetan Gipuzkoan, saltzen ari ditu eraikinak eta lehen nik zerrendatu egin dut, hau da, saltzen ditu puskaka, desegiten ari da garai batean aurrezki kutxetatik etorri zitzaiguna. Hori da galdera, ez da zalantza Jaurlaritzaren finantza politika zein den.
Hor beste eztabaida bat da, aparteko eztabaida. Eztabaida genezakeen SPRIren baltzu publikoan zer pentsatzen dugun, ez dugun pentsatzen. Garraioen inguruan, Saizan eta etxebizitza politika nola planteatzen den.
Baina eztabaida ez da hori. Eztabaida herri honen garapenerako finantza erakunde publikoa zein nolakoa behar dugun, hori da, eta horri buruz izan da interpelazioa eta bigarren bueltan segun zein nolako erantzuna jaso egiten dugun mozioa aurkeztuko dugu.
Guk pentsatzen dugulako garai batean, eta ez da sekretua, Euskal Herriko Banku Publikoa nahiko genuke. Klaro, guk eskumen ahalik eta gehienak. Baina galtzen ari garela pentsatzen dugu eta zer egin dezakegun horren arabera, finantza erakunde horri dagokiona.
Guk segituko dugu defendatzen, bat, gure eskumenak hobeto defendatzeko publikotasuna, ahal den neurriko publikotasuna Kutxabanken aldetik defendatu egin behar dela. Eta agian hasi beharko genuke pentsatzen ea atzera pausua egitea komeni ote den.
Alegia, ea lehengo aurrezki kutxekin hobeto ote geunden gure eskumenak eta gure ongizate gizartea defendatzeko. Hori da gure zalantza.
Eskerrik asko.